***Proiect***

**GUVERNUL REPUBLICII MOLDOVA**

**H O T Ă R Î R E**

**cu privire la acordarea titlului de parc industrial**

**SRL „LA TRIVENETA CAVI DEVELOPMENT”**

**şi modificarea destinaţiei unui teren**

**nr.\_\_\_\_\_\_ din \_\_\_\_\_\_\_\_** **2013**

În temeiul alin.(4) art.10, art.11, lit. a) alin.(1) art.12 şi alin.(5) art.15 din Legea nr.182 din 15 iulie 2010 cu privire la parcurile industriale (Monitorul Oficial al Republicii Moldova, 2010, nr.155-158, art.561), alin.(4) art.12 din Legea nr.1308-XIII din 25 iulie 1997 privind preţul normativ şi modul de vînzare-cumpărare a pămîntului (republicată în Monitorul Oficial al Republicii Moldova, 2001, nr.147-149, art.1161), cu modificările şi completările ulterioare, şi art.8, 71 şi 79 din Codul funciar nr.828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art.817), cu modificările şi completările ulterioare, Guvernul

**HOTĂRĂŞTE:**

1. Se acordă titlul de parc industrial SRL ”LA TRIVENETA CAVI DEVELOPMENT” – IDNO 1013600005817, care va administra Parcul Industrial ”TRIVENETA CAVI DEVELOPMENT”, amplasat în or. Străşeni, pe terenurile cu suprafaţa de 10,7598 ha (cod cadastral 8001103035, 8001106136, 8001103037, 8001103036, 8001103044, 8001106110, 8001103047).

2. Se modifică categoria de destinaţie a terenului agricol, cu suprafaţa de 9,2598.ha (cod cadastral 8001103035, 8001106136, 8001103037, 8001103036, 8001103044, 8001103047), cu trecerea în categoria de terenuri destinate industriei, transporturilor, telecomunicaţiilor şi cu alte destinaţii speciale, în legătură cu crearea infrastructurii tehnice şi de producţie a Parcului Industrial “LA TRIVENETA CAVI DEVELOPMENT”.

3. Agenţia Relaţii Funciare şi Cadastru va asigura operarea modificărilor în documentaţia cadastrală, ce se impun în conformitate cu prevederile prezentei hotărâri.

4. SRL „LA TRIVENETA CAVI DEVELOPMENT” va obţine, în condiţiile prevăzute de legislaţia în vigoare, înainte de iniţierea lucrărilor de construcţie, Certificatul de descărcare de sarcină arheologică, Certificatul de urbanism pentru proiectare şi autorizarea de construcţie, va organiza decopertarea stratului fertil de sol de pe suprafaţa amplasării Parcului Industrial „TRIVENETA CAVI DEVELOPMENT”.

5. Se stabileşte că în cazul în care pe parcursul a doi ani de la data publicării prezentei hotărâri nu va fi inițiată crearea infrastructurii tehnice şi de producţie a Parcului Industrial “TRIVENETA CAVI DEVELOPMENT”, SRL ”LA TRIVENETA CAVI DEVELOPMENT” i se va retrage titlul de parc industrial.

**Prim-ministru Iurie LEANCĂ**

**Contrasemnează:**

**Viceprim-ministru, ministrul economiei Valeriu LAZĂR**

**Ministrul agriculturii şi industriei alimentare Vasile BUMACOV**

**Ministrul dezvoltării regionale şi construcţiilor Marcel RĂDUCAN**